موهانداس كرمشاند ݣاندي (بلݣوجارلتية: મોહનદાસ કરમચંદ ગાંધી - تولد ف 2 أكتوبر 1869 - مات ف 30 يناير 1948) ولمعروف بسميت لماهاطما ݣاندي، كان واحد السياسي هندي والشاف الروحي د لحركة د الاستقلال د لهند من بريطانيا. سميت لماهاطما تاتعني الروح لعضيمة, وعطاهالو الشاعر لهندي طاݣور. كان ݣاندي تيطالب بلمقاومة دلإستعمار بلعصيان لمدني و بطريقة سلمية. الطريقة ديالو كان ممنوع فيها يهزَ السلاح ولا يدابز، و لفكرة ديالها كانت هي يقاوم لبريطانيين بالسلمية. لعيد ميلاد د ݣاندي, اللي هو نهار 2 أكتوبر، هو عطلة ف لهند، و عالميا هو النهار لعالمي ديال اللاعنف. بزاف د الناس كانوا باغين يقتلو ݣاندي، وكان غادي يتًقتل 6 د لمرًات. لمرة السادسة نجح فيها القتًال, و تقتل ݣاندي فدلهي ف 30 يناير 1948. كانو لهندوس لمتطرفين باغين يقتلوه حيت كان تيجيهم باللي تيجي من لمسلمين و باللي هو خان لهندوسية و تيشجع التقسيم د لهند. مقال على ݣاندي فجريدة الوطن لمصرية ليوم لعالمي للاعنف فالسيت د لأمم لمتحدة التاريخ د لمحاولات الستة د لقتيل د ݣاندي لأسباب د لقتيلة د ݣاندي